Diari Oficial de la Generalitat Valenciana


Sumari del DOGV 8606, del 05-08-2019 (2019/7022)

Convocatòria 2019/PI001, per a la cobertura de set places de sergent vacants en la plantilla del Consorci per al Servei de Prevenció, Extinció d'Incendis i Salvament de la Província de València.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7022


Data del document
:   08-07-2019

Organisme emissor
:   Consorci per al Servei de Prevencio i Extincio d'Incendi i Salvament de la Provincia de València

Tipus de document
:   Anunci

Descriptors 

:   * concurs administratiu

Convocatòria 2019/PI001, per a la cobertura de set places de sergent vacants en la plantilla del Consorci per al Servei de Prevenció, Extinció d'Incendis i Salvament de la Província de València. [2019/7022]  
Per mitjà del Decret de la Presidència Delegada del Consorci Provincial de Bombers de València número 375, de data 13 de maig de 2019, s'han aprovat la Convocatòria 2019/PI001 i les bases que han de regular el procés selectiu per a la cobertura de set places de sergent,vacants en la plantilla del Consorci per al Servei de Prevenció, Extinció d'Incendis i Salvament de la Província de València. Aquestes places estan incloses en la plantilla de personal funcionari de carrera d'aquest Consorci, pertanyent a l'escala d'administració especial, subescala de serveis especials, classe servei d'extinció d'incendis i categoria de sergent, corresponent a l'escala de comandament i al grup B de classificació professional, segons el que es disposa en la Llei 7/2011, d'1 d'abril, de la Generalitat Valenciana dels serveis de prevenció, extinció d'incendis i salvament de la Comunitat Valenciana (Llei 7/2011, dels SPEIS).  
  
El text íntegre d'aquestes bases ha sigut publicat en el Butlletí Oficial de la Província de València número 102 de 29 de maig de 2019.  
El termini de presentació de sol·licituds serà de 20 dies hàbils, a comptar del següent al de la publicació de l'extracte de la convocatòria en el Boletín Oficial del Estado. Si l'últim dia fora dissabte, diumenge o festiu es prorrogarà al primer endemà hàbil.  
Les sol·licituds i restant documentació per a prendre part en la present convocatòria es presentaran en el Registre del Consorci Provincial (Camí de Montcada núm. 37 de València) o en la forma que determina l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques.  
Les resolucions d'aprovació de les llistes de persones admeses i excloses, i data, hora i lloc de celebració i l'hora de començament del primer exercici de la fase d'oposició, es publicaran en el Butlletí Oficial de la Província i tauler d'anuncis del Consorci. Així mateix, les restants publicacions es realitzaran en el tauler d'anuncis del Consorci, així com en la pàgina web d'aquest, aquesta última a efectes merament informatius.  
  
València, 8 de juliol de 2019.- El president-delegat: Josep Bort Bono.